ประกาศกรมสรรพากรเรื่อง กําหนดคุณสมบัติ หลักเกณฑ์ วิธีการ และเงื่อนไขการเป็นสํานักงานบัญชีตัวแทน โดยเหตุที่การจัดเก็บภาษีอากรตามประมวลรัษฎากรอยู่ในอํานาจหน้าที่และการควบคุมของกรมสรรพากร ทั้งนี้ ตามมาตรา 5 แห่งประมวลรัษฎากร ดังนั้น เพื่อให้การควบคุมและกํากับดูแลการจัดเก็บภาษีอากรตามประมวลรัษฎากรเป็นไปอย่างมีประสิทธิภาพ กรมสรรพากรจึงให้สํานักงานบัญชีตัวแทนซึ่งมีคุณสมบัติตามหลักเกณฑ์ที่กรมสรรพากรกําหนดสามารถยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร ได้ซึ่งสํานักงานบัญชีตัวแทนดังกล่าวจะต้องมีคุณสมบัติและปฏิบัติตามหลักเกณฑ์ วิธีการ และเงื่อนไขเกี่ยวกับการขออนุญาต การออกใบอนุญาต การต่ออายุใบอนุญาต และการขอออกใบแทนใบอนุญาตเป็นสํานักงานบัญชีตัวแทน ดังต่อไปนี้ข้อ ๑ ให้ยกเลิก(1) ประกาศกรมสรรพากร เรื่อง กําหนดคุณสมบัติ การขออนุญาต การออกใบอนุญาตการต่ออายุใบอนุญาต และการขอออกใบแทนใบอนุญาตเป็นสํานักงานบัญชีตัวแทนยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากรhttp:// ลงวันที่ 22 เมษายน พ.ศ. 2546(2) ประกาศกรมสรรพากร เรื่อง กําหนดคุณสมบัติ การขออนุญาต การออกใบอนุญาตการต่ออายุใบอนุญาต และการขอออกใบแทนใบอนุญาตเป็นสํานักงานบัญชีตัวแทนยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากรhttp:// ลงวันที่ 6 สิงหาคม พ.ศ. 2547(3) ประกาศกรมสรรพากร เรื่อง กําหนดคุณสมบัติ การขออนุญาต การออกใบอนุญาตการต่ออายุใบอนุญาต และการขอออกใบแทนใบอนุญาตเป็นสํานักงานบัญชีตัวแทนยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากรhttp:// ลงวันที่ 20 เมษายน พ.ศ. 2552(4) ประกาศกรมสรรพากร เรื่อง กําหนดคุณสมบัติ การขออนุญาต การออกใบอนุญาตการต่ออายุใบอนุญาต และการขอออกใบแทนใบอนุญาตเป็นสํานักงานบัญชีตัวแทนยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากรhttp:// (ฉบับที่ 2) ลงวันที่ 24 กันยายน พ.ศ. 2562ข้อ ๒ ในประกาศนี้ เว้นแต่ข้อความจะแสดงให้เห็นเป็นอย่างอื่น"สํานักงานบัญชีตัวแทน" หมายความว่า บุคคลซึ่งทําหน้าที่ยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษีผ่านระบบเครือข่ายอินเทอร์เน็ตบุคคลตามวรรคหนึ่ง หมายความว่า บุคคลธรรมดา ห้างหุ้นส่วนสามัญ บริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย สหกรณ์ และองค์กรอื่นที่กฎหมายกําหนดให้เป็นนิติบุคคล "ผู้มีหน้าที่เสียภาษี" หมายความว่า ผู้มีหน้าที่ยื่นแบบแสดงรายการภาษีทุกประเภทภาษีผู้มีหน้าที่นําส่งภาษี และผู้มีหน้าที่หักภาษี ณ ที่จ่าย ซึ่งได้ว่าจ้างให้สํานักงานบัญชีตัวแทนเป็นผู้ทําบัญชีและแต่งตั้งให้สํานักงานบัญชีตัวแทนดังกล่าวเป็นตัวแทนในการยื่นแบบแสดงรายการภาษีในนามของผู้มีหน้าที่เสียภาษี"แบบแสดงรายการภาษี" หมายความรวมถึง แบบนําส่งภาษีและแบบยื่นรายการภาษีเงินได้หัก ณ ที่จ่าย"ระบบเครือข่ายอินเทอร์เน็ต" หมายความว่า ระบบเครือข่ายอินเทอร์เน็ตทางเว็บไซต์(Web Site) ของกรมสรรพากร ๓ สํานักงานบัญชีที่ประสงค์จะเป็นสํานักงานบัญชีตัวแทนยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษีผ่านระบบเครือข่ายอินเทอร์เน็ตจะต้องมีคุณสมบัติ ดังต่อไปนี้(1) กรณีสํานักงานบัญชีเป็นบุคคลธรรมดา(ก) เป็นผู้ทําบัญชีตามพระราชบัญญัติการบัญชี พ.ศ. 2543 และได้ผ่านการอบรมทางด้านกฎหมายภาษีอากรตามหลักสูตรที่อธิบดีกรมสรรพากรกําหนด ทั้งนี้ การยื่นคําขอเป็นสํานักงานบัญชีตัวแทนต้องมีระยะเวลาไม่เกิน 1 ปี นับตั้งแต่วันถัดจากวันที่ผ่านการอบรมถึงวันที่ยื่นคําขอ(ข) มีประสบการณ์ในด้านการทําบัญชีเป็นเวลาไม่น้อยกว่า ๕ ปี และมีจํานวนผู้มีหน้าที่เสียภาษีที่ใช้บริการไม่น้อยกว่า ๓๐ ราย ณ วันที่ขออนุญาตเป็นสํานักงานบัญชีตัวแทน(ค) ทําบัญชีให้แก่ผู้มีหน้าที่เสียภาษีและยื่นแบบแสดงรายการภาษีในนามของผู้มีหน้าที่เสียภาษี โดยมิได้ดําเนินการตรวจสอบและรับรองบัญชีให้แก่ผู้มีหน้าที่เสียภาษีในขณะที่ดําเนินการเป็นสํานักงานบัญชีตัวแทน(ง) ไม่เป็นสํานักงานบัญชีตัวแทนที่อยู่ระหว่างถูกสั่งพักหรือถูกเพิกถอน(จ) มีประวัติการเสียภาษีที่ดี มีการเสียภาษีสอดคล้องกับสภาพความเป็นจริงของกิจการมีตัวตน มีความมั่นคงในการประกอบกิจการ และมีความเหมาะสมที่จะเป็นสํานักงานบัญชีตัวแทน ให้นําความในวรรคหนึ่งมาใช้บังคับกับกรณีที่สํานักงานบัญชีเป็นห้างหุ้นส่วนสามัญโดยบุคคลผู้เป็นหุ้นส่วนในห้างหุ้นส่วนสามัญบุคคลใดบุคคลหนึ่งต้องมีคุณสมบัติตาม (ก) (2) กรณีสํานักงานบัญชีเป็นบริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย(ก) มีกรรมการ หรือหุ้นส่วนของสํานักงานบัญชี เป็นผู้ทําบัญชีตามพระราชบัญญัติการบัญชี พ.ศ. 2543 และได้ผ่านการอบรมทางด้านกฎหมายภาษีอากรตามหลักสูตรที่อธิบดีกรมสรรพากรกําหนด ทั้งนี้ การยื่นคําขอเป็นสํานักงานบัญชีตัวแทนต้องมีระยะเวลาไม่เกิน 1 ปี นับตั้งแต่วันถัดจากวันที่ผ่านการอบรมถึงวันที่ยื่นคําขอ(ข) มีประสบการณ์ในด้านการทําบัญชีเป็นเวลาไม่น้อยกว่า ๕ ปี และมีจํานวนผู้มีหน้าที่เสียภาษีที่ใช้บริการไม่น้อยกว่า ๓๐ ราย ณ วันที่ขออนุญาตเป็นสํานักงานบัญชีตัวแทน(ค) ทําบัญชีให้แก่ผู้มีหน้าที่เสียภาษีและยื่นแบบแสดงรายการภาษีในนามของผู้มีหน้าที่เสียภาษี โดยมิได้ดําเนินการตรวจสอบและรับรองบัญชีให้แก่ผู้มีหน้าที่เสียภาษีในขณะที่ดําเนินการเป็นสํานักงานบัญชีตัวแทน(ง) มีทรัพย์สินสุทธิมากกว่าหนี้สินสุทธิสําหรับรอบระยะเวลาบัญชีปีสุดท้ายก่อนยื่นคําขอเป็นสํานักงานบัญชีตัวแทน(จ) ไม่เป็นสํานักงานบัญชีตัวแทนที่อยู่ระหว่างถูกสั่งพักหรือถูกเพิกถอน(ฉ) มีประวัติการเสียภาษีที่ดี มีการเสียภาษีสอดคล้องกับสภาพความเป็นจริงของกิจการมีตัวตน มีความมั่นคงในการประกอบกิจการ และมีความเหมาะสมที่จะเป็นสํานักงานบัญชีตัวแทนให้นําความในวรรคหนึ่งมาใช้บังคับกับกรณีที่สํานักงานบัญชีเป็นสหกรณ์ หรือองค์กรอื่นที่กฎหมายกําหนดให้เป็นนิติบุคคล โดยบุคคลผู้เป็นกรรมการ หรือบุคคลใดบุคคลหนึ่งที่มีลักษณะทํานองเดียวกันกับกรรมการหรือหุ้นส่วนขององค์กรอื่น ต้องมีคุณสมบัติตาม (ก)ข้อ ๔ การยื่นคําขออนุญาตและการออกใบอนุญาต(1) ให้ผู้มีคุณสมบัติตามข้อ 3 ซึ่งมีความประสงค์จะเป็นสํานักงานบัญชีตัวแทน จัดให้มีสัญญาการตั้งตัวแทนยื่นแบบแสดงรายการภาษีและชําระภาษีผ่านระบบเครือข่ายอินเทอร์เน็ตและมอบอํานาจให้กระทําการแทนเป็นลายลักษณ์อักษรระหว่างสํานักงานบัญชีตัวแทนและผู้มีหน้าที่เสียภาษีโดยผู้มีหน้าที่เสียภาษีต้องทําข้อตกลงกับกรมสรรพากรในการขอแต่งตั้งสํานักงานบัญชีตัวแทนเป็นตัวแทนยื่นแบบแสดงรายการภาษีและชําระภาษีผ่านระบบเครือข่ายอินเทอร์เน็ตตามสัญญาการตั้งตัวแทนและข้อตกลงในการแต่งตั้งสํานักงานบัญชีเป็นตัวแทนยื่นแบบแสดงรายการภาษีและชําระภาษีผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร (ต.ท.03) ซึ่งผู้มีหน้าที่เสียภาษีต้องยืนยันการแต่งตั้งสํานักงานบัญชีตัวแทนภายใน 5 วัน นับแต่วันที่สํานักงานบัญชีตัวแทนที่เป็นคู่สัญญาบันทึกข้อมูลของผู้มีหน้าที่เสียภาษีที่เป็นลูกค้าของตนผ่านระบบเครือข่ายอินเทอร์เน็ต ทั้งนี้ ผู้มีหน้าที่เสียภาษีแต่ละรายมีสิทธิทําสัญญาแต่งตั้งและมอบอํานาจให้สํานักงานบัญชีตัวแทนรายหนึ่งรายใดเท่านั้นเป็นตัวแทนในการยื่นแบบแสดงรายการภาษีผ่านระบบเครือข่ายอินเทอร์เน็ต โดยสัญญาการตั้งตัวแทนและมอบอํานาจให้กระทําการแทนนั้น จะต้องระบุให้ชัดเจนว่าสํานักงานบัญชีตัวแทนมีสิทธิยื่นแบบแสดงรายการภาษีประเภทใดในนามของผู้มีหน้าที่เสียภาษีผ่านระบบเครือข่ายอินเทอร์เน็ต(2) ให้ผู้มีความประสงค์จะเป็นสํานักงานบัญชีตัวแทนตามข้อ 4 (1) ยื่นคําขอเป็นสํานักงานบัญชีตัวแทนตามแบบคําขอเป็นสํานักงานบัญชีตัวแทน (ต.ท.01) ต่ออธิบดีกรมสรรพากรผ่านระบบเครือข่ายอินเทอร์เน็ตเมื่ออธิบดีกรมสรรพากรอนุญาตให้เป็นสํานักงานบัญชีตัวแทนผู้ยื่นคําขอจะได้รับใบอนุญาตการเป็นสํานักงานบัญชีตัวแทนจากกรมสรรพากร โดยให้มีอายุ 2 ปีนับแต่วันที่ได้รับอนุญาตให้เป็นสํานักงานบัญชีตัวแทนข้อ ๕ สํานักงานบัญชีที่ได้รับอนุญาตให้เป็นสํานักงานบัญชีตัวแทนยื่นแบบแสดงรายการภาษีและชําระภาษี หรือดําเนินการอื่นใดตามที่อธิบดีกรมสรรพากรกําหนด ในนามของผู้มีหน้าที่เสียภาษีผ่านระบบเครือข่ายอินเทอร์เน็ตจะต้องดําเนินการ ดังต่อไปนี้(1) จัดทําแบบแสดงรายการภาษีและยื่นแบบแสดงรายการภาษี หรือจัดทําแบบแสดงรายการภาษีและยื่นแบบแสดงรายการภาษีพร้อมชําระภาษี ในนามของผู้มีหน้าที่เสียภาษีผ่านระบบเครือข่ายอินเทอร์เน็ต โดยใช้หมายเลขผู้ใช้ (User ID) และรหัสผ่าน (Password) ของสํานักงานบัญชีตัวแทน เพื่อทําการยื่นแบบแสดงรายการภาษี หรือยื่นแบบแสดงรายการภาษีและชําระภาษีในนามของผู้มีหน้าที่เสียภาษีผ่านเลขประจําตัวผู้เสียภาษีอากรของผู้มีหน้าที่เสียภาษี ตามประเภทภาษีที่ได้ตกลงกับผู้มีหน้าที่เสียภาษีกรณีผู้มีหน้าที่เสียภาษีของสํานักงานบัญชีตัวแทนมีจํานวนลดลงจากจํานวนที่สํานักงานบัญชีตัวแทนแจ้งไว้เมื่อขออนุญาตเป็นสํานักงานบัญชีตัวแทน สํานักงานบัญชีตัวแทนยังคงสามารถยื่นแบบแสดงรายการภาษีในนามของผู้มีหน้าที่เสียภาษีผ่านระบบเครือข่ายอินเทอร์เน็ตได้ถ้าหากจํานวนผู้มีหน้าที่เสียภาษีของสํานักงานบัญชีตัวแทนมีไม่น้อยกว่า 30 ราย แบบแสดงรายการภาษีตามวรรคหนึ่ง ไม่รวมถึงแบบแสดงรายการภาษีเงินได้บุคคลธรรมดา(ภ.ง.ด.91)(2) ชําระภาษีหรือนําส่งภาษีเข้าบัญชีเงินฝากธนาคารของกรมสรรพากร(ก) กรณีสํานักงานบัญชีตัวแทนยื่นแบบแสดงรายการภาษีในนามของผู้มีหน้าที่เสียภาษีโดยผู้มีหน้าที่เสียภาษีเป็นผู้ชําระภาษีด้วยตนเอง ให้กระทําได้โดย1) โอนเงินผ่านระบบอิเล็กทรอนิกส์ของธนาคาร หรือ2) โอนเงินด้วยชุดชําระเงิน (Pay Slip) (ข) กรณีสํานักงานบัญชีตัวแทนยื่นแบบแสดงรายการภาษีและชําระภาษีในนามของผู้มีหน้าที่เสียภาษี ให้กระทําได้โดย1) โอนเงินผ่านระบบอิเล็กทรอนิกส์จากบัญชีเงินฝากของสํานักงานบัญชีตัวแทนพร้อมกับการยื่นแบบแสดงรายการภาษี หรือ2)โอนเงินผ่านระบบอิเล็กทรอนิกส์จากบัญชีเงินฝากของสํานักงานบัญชีตัวแทน หรือโอนเงินด้วยชุดชําระเงิน (Pay Slip) ภายหลังการยื่นแบบแสดงรายการภาษี(3) แจ้งรายชื่อผู้มีหน้าที่เสียภาษีของสํานักงานบัญชีตัวแทนในการยื่นแบบแสดงรายภาษีผ่านระบบเครือข่ายอินเทอร์เน็ต ตามแบบแจ้งรายชื่อผู้มีหน้าที่เสียภาษีที่ใช้บริการของสํานักงานบัญชีตัวแทน (ต.ท.๐๒) ต่ออธิบดีกรมสรรพากรผ่านระบบเครือข่ายอินเทอร์เน็ตภายใน 15 วันนับแต่วันที่ผู้มีหน้าที่เสียภาษีขอใช้บริการของสํานักงานบัญชีตัวแทนหรือเลิกใช้บริการของสํานักงานบัญชีตัวแทน ทั้งนี้ ต้องแจ้งรายชื่อก่อนถึงกําหนดเวลาการยื่นแบบแสดงรายการภาษีในเดือนภาษีหรือปีภาษีถัดไป ซึ่งผู้มีหน้าที่เสียภาษีต้องยืนยันการแต่งตั้งหรือยกเลิกการใช้บริการของสํานักงานบัญชีตัวแทนภายใน 5 วันนับแต่วันที่สํานักงานบัญชีตัวแทนที่เป็นคู่สัญญาบันทึกข้อมูลการเพิ่มรายหรือลดรายของผู้มีหน้าที่เสียภาษีผ่านระบบเครือข่ายอินเทอร์เน็ตตามแบบคําขอเพิ่ม/ลดจํานวนผู้มีหน้าที่เสียภาษีของสํานักงานบัญชีตัวแทน (ต.ท.04)(4) สํานักงานบัญชีตัวแทนซึ่งมีการเปลี่ยนแปลงรายการทางทะเบียนตามที่ได้แจ้งไว้ต่อกรมสรรพากร ให้แจ้งการเปลี่ยนแปลงต่ออธิบดีกรมสรรพากรตามแบบที่อธิบดีกรมสรรพากรกําหนดผ่านระบบเครือข่ายอินเทอร์เน็ตภายใน 15 วันนับแต่วันที่มีการเปลี่ยนแปลงการเปลี่ยนแปลงตามวรรคหนึ่ง เช่น การย้ายที่ตั้งสํานักงานบัญชีตัวแทน การเปิดสํานักงานบัญชีตัวแทนเพิ่มเติม การปิดสํานักงานบัญชีตัวแทนบางแห่ง การเลิกสํานักงานบัญชีตัวแทนการเปลี่ยนแปลงทุนจดทะเบียนของบริษัทจํากัด การเปลี่ยนแปลงเงินทุนที่ชําระแล้ว การเพิ่มทุนหรือการลดทุนและการเปลี่ยนแปลงอื่นใดในลักษณะทํานองเดียวกัน(5) จัดส่งบุคคลซึ่งมีคุณสมบัติตามข้อ 3 (1) (ก) หรือข้อ 3 (2) (ก) เข้ารับการอบรมทางด้านกฎหมายภาษีอากรตามหลักสูตรที่อธิบดีกรมสรรพากรกําหนดข้อ ๖ การต่ออายุใบอนุญาตและการขอออกใบแทนใบอนุญาตเป็นสํานักงานบัญชีตัวแทน(1) กรณีใบอนุญาตเป็นสํานักงานบัญชีตัวแทนตามข้อ 4 (๒) สิ้นสุดลง สํานักงานบัญชีตัวแทนมีสิทธิยื่นคําขอต่ออายุใบอนุญาตต่ออธิบดีกรมสรรพากรได้ ทั้งนี้ สํานักงานบัญชีตัวแทนต้องมีผู้มีหน้าที่เสียภาษีของสํานักงานบัญชีตัวแทนในการยื่นแบบแสดงรายการภาษีผ่านระบบเครือข่ายอินเทอร์เน็ตไม่น้อยกว่า ๓๐ ราย ณ วันที่ยื่นคําขอต่ออายุใบอนุญาตเป็นสํานักงานบัญชีตัวแทนสํานักงานบัญชีตัวแทนต้องยื่นคําขอต่ออายุใบอนุญาตเป็นสํานักงานบัญชีตัวแทนตามแบบคําขอต่ออายุ/ขอขยายเวลาต่ออายุใบอนุญาตเป็นสํานักงานบัญชีตัวแทน (ต.ท.05) ต่ออธิบดีกรมสรรพากรผ่านระบบเครือข่ายอินเทอร์เน็ต ภายในระยะเวลา 4 เดือนแต่ไม่น้อยกว่า 2 เดือนก่อนวันที่ใบอนุญาตสิ้นสุดกรณีสํานักงานบัญชีตัวแทนไม่สามารถยื่นคําขอต่ออายุใบอนุญาตเป็นสํานักงานบัญชีตัวแทนภายในกําหนดเวลาตามวรรคสอง สํานักงานบัญชีตัวแทนจะต้องยื่นคําขอขยายเวลาตามแบบคําขอต่ออายุ/ขอขยายเวลาต่ออายุใบอนุญาตเป็นสํานักงานบัญชีตัวแทน(ต.ท.05)ต่ออธิบดีกรมสรรพากรผ่านระบบเครือข่ายอินเทอร์เน็ต พร้อมชี้แจงเหตุผลภายในเวลา 2 เดือนนับแต่วันที่ใบอนุญาตสิ้นสุดใบอนุญาตเป็นสํานักงานบัญชีตัวแทนที่ได้รับการต่ออายุแล้ว ให้มีอายุ 2 ปีนับแต่วันที่ใบอนุญาตเป็นสํานักงานบัญชีตัวแทนเดิมสิ้นสุดกรณีสํานักงานบัญชีตัวแทนไม่ได้ยื่นคําขอต่ออายุหรือขอขยายเวลาต่ออายุใบอนุญาตเป็นสํานักงานบัญชีตัวแทนภายในกําหนดเวลาตามวรรคสองและวรรคสาม ให้สํานักงานบัญชีตัวแทนสิ้นสภาพการเป็นสํานักงานบัญชีตัวแทน(2) กรณีสํานักงานบัญชีตัวแทนทําใบอนุญาตเป็นสํานักงานบัญชีตัวแทนสูญหาย ถูกทําลายหรือชํารุดในสาระสําคัญเสียหายจนไม่สามารถใช้การได้ ให้สํานักงานบัญชีตัวแทนยื่นคําขอออกใบแทนใบอนุญาตเป็นสํานักงานบัญชีตัวแทนต่ออธิบดีกรมสรรพากรตามแบบคําขอใบแทนใบอนุญาต เป็นสํานักงานบัญชีตัวแทน (ต.ท.06) ผ่านระบบเครือข่ายอินเทอร์เน็ต ใบแทนใบอนุญาตเป็นสํานักงานบัญชีตัวแทนให้มีรายการเช่นเดียวกับใบอนุญาตเป็นสํานักงานบัญชีตัวแทน โดยให้มีข้อความระบุในที่ที่เห็นได้ชัดว่าเป็นใบแทนใบอนุญาตเป็นสํานักงานบัญชีตัวแทน และให้มีอายุเช่นเดียวกับใบอนุญาตเป็นสํานักงานบัญชีตัวแทนฉบับจริงที่สูญหายถูกทําลาย หรือชํารุดในสาระสําคัญเสียหายจนไม่สามารถใช้การได้นั้นข้อ ๗ สํานักงานบัญชีตัวแทนที่ไม่ปฏิบัติตามหลักเกณฑ์ วิธีการ และเงื่อนไข หรือขาดคุณสมบัติข้อหนึ่งข้อใดตามประกาศนี้ อธิบดีกรมสรรพากรอาจพิจารณาสั่งพักหรือเพิกถอนใบอนุญาตการเป็นสํานักงานบัญชีตัวแทนเสียก็ได้ข้อ ๘ ประกาศนี้ให้ใช้บังคับตั้งแต่วันถัดจากวันประกาศเป็นต้นไป ทั้งนี้ สํานักงานบัญชีตัวแทนที่ได้รับอนุญาตตามประกาศกรมสรรพากร เรื่อง กําหนดคุณสมบัติ การขออนุญาต การออกใบอนุญาต การต่ออายุใบอนุญาต และการขอออกใบแทนใบอนุญาตเป็นสํานักงานบัญชีตัวแทนยื่นแบบแสดงรายการภาษีและชําระภาษีหรือดําเนินการอื่นใดตามที่อธิบดีกรมสรรพากรกําหนดในนามของผู้มีหน้าที่เสียภาษีผ่านระบบเครือข่ายอินเทอร์เน็ตทางเว็บไซต์(WebSite)ของกรมสรรพากรhttp:// ลงวันที่ 22 เมษายน พ.ศ. 2546 ยังคงมีผลใช้บังคับต่อไปจนกว่าใบอนุญาตสิ้นสุดลง ผู้มีอํานาจลงนาม ประกาศ ณ วันที่ 13 กันยายน พ.ศ. 2566ลวรณ แสงสนิท(นายลวรณ แสงสนิท)อธิบดีกรมสรรพากร